钦定古今图书集成/明伦汇编/氏族典/第340卷 > 刘枢
## 钦定古今图书集成/明伦汇编/氏族典/第340卷 > 刘枢

按《金史刘枢传》：“枢字居中，通州三河人。少以良家子
从军，屯河间。同辈皆骑射，独枢刻意经史。登天眷二
年进士，调唐山主簿，改飞狐令。刺史贪污，枢一无所
应，乃摭以他事系狱，将致之死。郡人有怜枢者，道枢
脱走，诉于朝。会廉察使至，枢治状入优等，躐迁奉直
大夫、尚书刑部员外郎，转工部郎中。正隆末，从军，还”
自江上。大定初，为南京路转运使事，迁山东路转运
使。大定四年，卒于官。